CELEX: 62012CN0319
Language: bg
Date: 2012-07-02 00:00:00
Title: Дело C-319/12: Преюдициално запитване, отправено от Naczelny Sąd Administracyjny (Полша) на 2 юли 2012 г. — Minister Finansów/MDDP Sp. z o.o., Akademia Biznesu, Sp. komandytowa

22.9.2012   
            
            
               BG
            
            
               Официален вестник на Европейския съюз
            
            
               C 287/21
            
         Преюдициално запитване, отправено от Naczelny Sąd Administracyjny (Полша) на 2 юли 2012 г. — Minister Finansów/MDDP Sp. z o.o., Akademia Biznesu, Sp. komandytowa
   (Дело C-319/12)
   2012/C 287/38
   Език на производството: полски
   
      Запитваща юрисдикция
   
   Naczelny Sąd Administracyjny
   
      Страни в главното производство
   
   
      Жалбоподател: Minister Finansów
   
      Ответник: MDDP Sp. z o.o., Akademia Biznesu, Sp. komandytowa
   
      Преюдициални въпроси
   
   
               1.
            
            
               Трябва ли член 132, параграф 1, буква и), член 133 и член 134 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1) да се тълкуват в смисъл, че не допускат освобождаване от ДДС на образователните услуги, предоставяни с търговска цел от организации, които не са публичноправни субекти — освобождаване, което произтича от разпоредбите на член 43, параграф 1, точка 1 от Ustawa z dnia 11 marca 2004 r. o podatku od towarów i usług (Закон от 11 март 2004 г. за данъка върху стоките и услугите) във връзка с позиция 7 от приложение № 4 към същия закон в редакцията му в сила през 2010 г.?
            
         
               2.
            
            
               При утвърдителен отговор на първия въпрос: поради несъвместимостта на освобождаването с разпоредбите на Директива 2006/112 има ли право данъчнозадълженото лице съгласно член 168 от тази директива едновременно да ползва освобождаването от данъка и да упражни право на приспадане на платения данък по получени доставки?
            
         
      (1)  ОВ L 347, стр. 1; Специално издание на български език, 2007 г., глава 9, том 3, стр. 7.